stanford-oval/wikipedia huggingface dataset:
ดัม-มะ-ชา-ติ (อัลบั้ม)
บอดี้สแลม ปรากฏการณ์ ดัมมะชาติ

จุดเริ่มต้นของคอนเสิร์ตนี้คือเรามีความฝัน เราอยากให้เกิดคอนเสิร์ตใหญ่เต็มรูปแบบด้วยโปรดักชั่นที่ดีที่สุดเท่าที่เราจะทำได้ทั่วประเทศ ซึ่งเรารู้ว่าเป็นความฝันที่ใหญ่เกินตัว และไม่ง่ายที่จะทำให้สำเร็จ แต่ด้วยการสนับสนุนของทุกฝ่ายที่เกี่ยวข้อง ไม่ว่าจะเป็นทีมงาน ผู้บริหาร สปอนเซอร์ ก็ทำให้เราตัดสินใจเดินหน้าไป โดยตั้งใจว่าจะวางแผนจัดการอย่างเต็มที่เพื่อให้ดำเนินการได้จริง
ในระหว่างการเดินทางของปรากฏการณ์ ดัม – มะ – ชา – ติ เมื่อเริ่มต้นขึ้น ก็ได้เกิดปัญหาต่าง ๆ ในหลายขั้นตอน ซึ่งเราก็พยายามแก้ไขให้ดีที่สุดทุกครั้ง เพื่อให้ความฝันนี้ดำเนินต่อไป ให้ทุกคนได้สัมผัสสิ่งที่เราตั้งใจทำให้เกิดขึ้นอย่างทั่วถึง
แต่ด้วยข้อจำกัดมากมาย ทั้งประสบการณ์ ความสามารถในการจัดการของเรา และการตัดสินใจที่ไม่ดีพอ รวมถึงระยะเวลาที่มีจำกัด จึงทำให้เราเดินมาพบกับความเป็นจริงในวันนี้ที่ว่า ฝันของเรานั้นมันใหญ่เกินไปจริง ๆ โดยเฉพาะการตัดสินใจแก้ปัญหาด้วยการลดราคาบัตรครั้งล่าสุด เพื่อหวังว่าจะทำให้ทัวร์ดำเนินต่อไปได้อย่างที่เราตั้งใจ แต่กลับสร้างความรู้สึกที่ไม่ดีแก่ผู้คนมากมาย โดยเฉพาะผู้ที่ซื้อบัตรไปแล้วทั้งที่ดูแล้วและยังไม่ได้ดู ซึ่งความรู้สึกของทุกคนเป็นสิ่งที่บอดี้สแลมและทีมงานทั้งหมดให้ความสำคัญที่สุด
ในขณะระหว่างทัวร์จากการลดราคาบัตร 399 บาทเกิดความผิดพลาดของคอนเสิร์ต บอดี้แสลม ปรากฏการณ์ดัมมะชาติ ก็ถูกยกเลิกไปชั่วคราว
แหล่งข้อมูลอื่น

ฟังตัวอย่างเพลงในอัลบั้ม ดัม-มะ-ชา-ติ
ฟังเพลงออนไลน์ในอัลบั้ม ดัม-มะ-ชา-ติ : Gmember เก็บถาวร 2015-03-16 ที่ เวย์แบ็กแมชชีน
dharmajātiฟังเพลงที่ sanook.com[ลิงก์เสีย]
| ด ค กบอดี้สแลม |
| --- | --- |
 อาทิวราห์ คงมาลัย  ธนดล ช้างเสวก  ธนชัย ตันตระกูล  สุชัฒติ จั่นอี๊ด  โอม เปล่งขำ รัฐพล พรรณเชษฐ์ 
สตูดิโออัลบั้ม:  บอดี้สแลม (2545)  ไดรฟ์ (2546)  บีลีฟ (2548)  เซฟมายไลฟ์ (2550)  คราม (2553)  ดัม-มะ-ชา-ติ (2557)  วิชาตัวเบา (2562) 
ซิงเกิล:  "ขอบฟ้า"  "ความรักทำให้คนตาบอด"  "พูดในใจ"  "คนที่ถูกรัก"  "ความเชื่อ"  "ยาพิษ"  "อกหัก"  "นาฬิกาตาย"  "แค่หลับตา"  "คนมีตังค์"  "เสียดาย"  "คราม"  "ความรัก"  "คิดฮอด"  "เปราะบาง"  "แสงสุดท้าย (นั่งเล่นเวอร์ชัน)"  "ชีวิตเป็นของเรา (นั่งเล่นเวอร์ชัน)"  "เรือเล็กควรออกจากฝั่ง"  "ดัม-มะ-ชา-ติ"  "ชีวิตยังคงสวยงาม"  "รักอยู่ข้างเธอ"  "คิดถึง"  "เวลาเท่านั้น"  "ปลิดปลิว"  "ความฝันกับจักรวาล (The Grandslam Version)"  "ใครคือเรา"  "วิชาตัวเบา"  "แสงสวรรค์" 
เพลง:  "ชีวิตเป็นของเรา"  "แสงสุดท้าย"  "เตรียมตัวตาย"  "ครึ่งหลับครึ่งตื่น"  "ความฝันกับจักรวาล"  "ช่างมันเถอะเหงา" 
บทความที่เกี่ยวข้อง:  ผลงาน  จีนี่เรคอร์ดส  มิวสิค บั๊กส์  ละอ่อน  บอดี้สแลม ไลฟ์ อิน คราม  บอดี้สแลมนั่งเล่น 
  หมวดหมู่:บอดี้สแลม
นกกระเรียนคอขาว

| นกกระเรียนคอขาว |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Gruiformes
วงศ์:: Gruidae
สกุล:: Grus
สปีชีส์:: G.  vipio
ชื่อทวินาม
Grus vipio Pallas, 1811

นกกระเรียนคอขาว (White-naped Crane) เป็นนกในวงศ์นกกระเรียน เป็นนกขนาดใหญ่ ยาว 112-125 ซม. สูงประมาณ 130 ซม. หนักประมาณ 5.6 กก. ขาค่อนข้างแดง สีเทา มีแถบขาวที่คอ และวงแดงบริเวณศีรษะ กินแมลง เมล็ดพืช พืช และสัตว์ขนาดเล็กเป็นอาหาร
นกกระเรียนคอขาวขยายพันธุ์ในตะวันออกเฉียงเหนือของประเทศมองโกเลีย ตะวันออกเฉียงเหนือของประเทศจีน และบริเวณที่ติดกับตะวันออกเฉียงใต้ของประเทศรัสเซีย เมื่อฤดูหนาวนกจะอพยพไปใกล้กับแม่น้ำแยงซี, เขตปลอดทหาร (DMZ) ในประเทศเกาหลีและบนเกาะคีวชูในประเทศญี่ปุ่น อาจเลยไปถึงประเทศคาซัคสถานและเกาะไต้หวัน ปัจจุบันคาดว่าเหลือนกในธรรมชาติประมาณ 4,900-5,400 ตัว
จากการสูญเสียถิ่นอาศัยอย่างต่อเนื่องและถูกล่าเป็นจำนวนมากในบางพื้นที่ นกกระเรียนคอขาวจึงจัดเป็นสิ่งมีชีวิตที่เสี่ยงต่อการสูญพันธุ์ (VU) ในบัญชีแดงของสหภาพเพื่อการอนุรักษ์ธรรมชาติ และอยู่ในบัญชีอนุรักษ์ที่ 1 และ 2 ของไซเตส
แหล่งข้อมูลอื่น

BirdLife Species Factsheet เก็บถาวร 2009-01-03 ที่ เวย์แบ็กแมชชีน
International Crane Foundation เก็บถาวร 2008-05-16 ที่ เวย์แบ็กแมชชีน
White-naped Crane (Grus vipio) from Cranes of the World (1983) by Paul Johnsgard
ธนภัทร นิรันดร

ธนภัทร นิรันดร (เกิด 15 มีนาคม พ.ศ. 2548) เป็นนักกีฬาเทนนิสอาชีพชาวไทย ในปี พ.ศ. 2564 เขาสามารถคว้าแชมป์การแข่งขันประเภทชายคู่ เทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 2 รายการ “เจ2 ไคโร สแมช สปอร์ติ้ง คลับ” แข่งขันคอร์ตดิน ที่กรุงไคโร ประเทศอียิปต์ และแชมป์เทนนิสเยาวชนชายเดี่ยว ไอทีเอฟ เวิลด์ เทนนิส ทัวร์ จูเนียร์ เกรด 3 รายการ "เจทรี มอนทรีออล 2021" ที่ประเทศแคนาดา ในเดือนพฤศจิกายน พ.ศ. 2564 เขาชนะเลิศประเภทชายคู่ รายการเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ ระดับเกรด บี 1 รายการ "เจบีวัน ปูเน่ 2021" ที่ประเทศอินเดีย ชนะเลิศชายคู่การแข่งขันไอทีเอฟ เวิลด์ เทนนิส ทัวร์ จูเนียร์ เกรด 1 รายการ “ไอทีเอฟ จูเนียร์ เกรด 1” ที่ศูนย์พัฒนากีฬาเทนนิสแห่งชาติ เมืองทองธานี ประเทศไทย
ประวัติ

ธนภัทร มีชื่อเล่นว่า ต้นไม้ หรือ ทรี เกิดที่สหรัฐ โดยเป็นลูกชายของ พิมพิสมัย กันสุทธิ อดีตนักเทนนิสหญิงทีมชาติไทย
ต้นไม้เริ่มเล่นเทนนิสตั้งแต่อายุ 6 ขวบ โดยคุณแม่เป็นผู้ฝึกสอนให้ ด้วยความที่คุณแม่เป็นนักเทนนิสมาก่อน จึงถ่ายทอดทักษะและประสบการณ์ให้กับต้นไม้ได้เป็นอย่างดี ทำให้ต้นไม้มีความสามารถและทักษะการเล่นเทนนิสที่ดีตั้งแต่อายุยังน้อย
ต้นไม้เริ่มสร้างชื่อให้กับตัวเองจากการคว้าแชมป์เยาวชนระดับประเทศหลายรายการ ก่อนที่จะก้าวขึ้นมาสู่ระดับนานาชาติ
ความสำเร็จ > ประเภทเดี่ยว

| การแข่งขัน | 2022 | SR | W–L | Win% |
| --- | --- | --- | --- | --- |
แกรนด์สแลม
| ออสเตรเลียนโอเพน | R32 | 0 / 8 | 6–8 | 43% |
| ROLAND GARROS | R64 | 0 / 6 | 3–6 | 33% |
| วิมเบิลดัน | R64 | 0 / 8 | 6–8 | 43% |
| ยูเอสโอเพน | R64 | 0 / 7 | 9–7 | 56% |
| Win–Loss | 0–1 | 0 / 29 | 24–29 | 45% |
แหล่งข้อมูลอื่น

ธนภัทร นิรันดร ที่อินสตาแกรม
ฐานข้อมูลนักเทนนิส
บานบุรีม่วง

| บานบุรีม่วง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Apocynaceae
สกุล:: Allamanda
สปีชีส์:: A.  blanchetii
ชื่อทวินาม
Allamanda blanchetii A.DC.

บานบุรีม่วง (ชื่อวิทยาศาสตร์: Allamanda blanchetii) มีถิ่นกำเนิดในประเทศบราซิล เป็นไม้พุ่มกึ่งเลื้อยสูง 1.5 - 4 เมตร กิ่งอ่อนมีขนปกคลุม ใบออกรอบข้อ ข้อละสี่ใบ ดอกออกเป็นช่อ กลีบดอกสีม่วงแดงหรือม่วงอมชมพู โคนกลีบเป็นหลอดสีม่วงเข้ม ออกดอกตลอดทั้งปี ขยายพันธุ์โดยการปักชำกิ่ง ใช้เป็นไม้ประดับ
ดูเพิ่ม

บานบุรีเหลือง
บานบุรีแสด
นกกระเรียนยุโรป

| นกกระเรียนยุโรป |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Gruiformes
วงศ์:: Gruidae
สกุล:: Grus
สปีชีส์:: G.  grus
ชื่อทวินาม
Grus grus Linnaeus, 1758

ชื่อพ้อง
 Grus turfa Portis, 1884
นกกระเรียนยุโรป (Eurasian Crane) หรือ นกกระเรียนธรรมดา (Common Crane) เป็นนกในวงศ์นกกระเรียน
ลูกนกที่รัฐราชสถาน, อินเดีย
นกโตเต็มที่และลูกนกที่รัฐราชสถาน, อินเดีย
นกกระเรียนยุโรปเป็นนกขนาดใหญ่ นกกระเรียนขนาดกลาง สูง 100-130 ซม.ช่วงปีกกว้าง 180-240 ซม.หนัก 4.5-6 กก. มีสีเทา หัวมีสีดำถึงคอมีเส้นแถบสีขาวบนหัวและพวกขนปีกสีดำ นกที่โตเต็มที่มีมงกุฎแดงที่หัว ร้องเสียงดังเมื่อบินและแผ่ปีก มีการเต้นระบำ กระโจนโดยยกปีกขึ้น
มันผสมพันธุ์ในพื้นที่ชุ่มน้ำทางตอนเหนือของยุโรปและเอเชีย มีประชากรทั่วโลกประมาณ 210,000-250,000 ตัว โดยส่วนใหญ่ทำรังในรัสเซียและสแกนดิเนเวีย ในสหราชอาณาจักร นกกระเรียนเกือบหมดไปในคริสต์ศตวรรษที่ 17 แต่กลุ่มประชากรขนาดเล็กถูกเพาะพันธุ์อีกครั้งในนอร์โฟล์ก (Norfolk Broads) และค่อยๆเพิ่มขึ้นอย่างช้าๆ
นกกระเรียนยุโรปเป็นนกอพบพทางไกลในฤดูหนาว โดยอพยพไปที่ทวีปแอฟริกา (ทางใต้ถึงประเทศโมร็อกโกและประเทศเอธิโอเปีย) ทางใต้ของยุโรป และทางใต้ของเอเชีย (ใต้ถึงเหนือของประเทศปากีสถานและทางตะวันออกของจีน) ฝูงนกอพยพจะบินเป็นรูปตัว V
น้อยครั้งที่จะพบในทางตะวันตกของอเมริกาเหนือโดยจะพบรวมฝูงกับนกกระเรียนเนินทรายอพยพ
นกกระเรียนยุโรปกินทั้งพืชและสัตว์ อาหารของมันได้แก่ ใบ ราก เบอร์รี่ (รวมถึงเครนเบอร์รี่ (cranberry) ซึ่งอาจตั้งชื่อตามนกกระเรียน) แมลง นกขนาดเล็ก และสัตว์เลี้ยงลูกด้วยนมขนาดเล็ก
นกกระเรียนยุโรปเป็นหนึ่งในสปีชีส์ซึ่งอยู่ใน ข้อตกลงว่าด้วยการอนุรักษ์นกน้ำอพยพแอฟริกา-ยุโรป (AEWA)
Grus grus
แหล่งข้อมูลอื่น

International Crane Foundation's Eurasian Crane page เก็บถาวร 2008-04-19 ที่ เวย์แบ็กแมชชีน
Eurasian Crane (Grus grus) from Cranes of the World (1983) by Paul Johnsgard
Common Crane videos, photos & sounds on the Internet Bird Collection
Cranes found breeding in the Fens of East Anglia for the first time in 400 years เก็บถาวร 2007-09-30 ที่ เวย์แบ็กแมชชีน
(ฝรั่งเศส) Common cranes discovered in Champagne (France) เก็บถาวร 2013-05-23 ที่ เวย์แบ็กแมชชีน
ธนลภย์ ปรีดามาโนช

| ธนลภย์ ปรีดามาโนช |
| --- | --- |
เกิด: ธนลภย์ ปรีดามาโนช กรุงเทพมหานคร  ประเทศไทย
อาชีพ: นักแสดง
ปีที่แสดง: 2558-ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2558-ปัจจุบัน)
ธนลภย์ ปรีดามาโนช ชื่อเล่น นน เป็นนักแสดงชาวไทย มีผลงานละครเรื่องแรก สองหัวใจนี้เพื่อเธอ รับบทเป็น หมอกฤต และเป็นที่รู้จักจากบท ธรณ์ พิชยธร ในเรื่องกามเทพหรรษา
ประวัติ

จบการศึกษาชั้นมัธยมศึกษาจาก โรงเรียนสวนกุหลาบวิทยาลัย นนทบุรี และระดับปริญญาตรีจาก คณะพาณิชยศาสตร์และการบัญชี มหาวิทยาลัยธรรมศาสตร์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2558 | สองหัวใจนี้เพื่อเธอ | หมอกฤต |
| 2560 | กามเทพหรรษา | ธรณ์ พิชยธร |
| 2560 | กามเทพจำแลง | ธรณ์ พิชยธร |
| 2560 | อาคม | แดน |
| 2561 | ชาติเสือพันธุ์มังกร | ธีมา (ก๊กไช้) |
แหล่งข้อมูลอื่น

ธนลภย์ ปรีดามาโนช ที่อินสตาแกรม
ตราแผ่นดินของคองเกรสโปแลนด์

| ตราแผ่นดินของคองเกรสโปแลนด์ |
| --- | --- |

รายละเอียด
เริ่มใช้: ค.ศ.1815-1869
ตราแผ่นดินของคองเกรสโปแลนด์ เป็นตราแผ่นดินของโปแลนด์ในสมัยภายใต้ราชอาณาจักรร่วมประมุขของจักรวรรดิรัสเซีย โดยมีลักษณะผสมของดินแดนทั้งสองผูกเข้าด้วยกันภายใต้มงกุฎแห่งโปแลนด์.
ตราแผ่นดินของราชอาณาจักรคองเกรส บังคับใช้อย่างเป็นทางการ ค.ศ. 1815 ในระยะหลังได้มีการดัดแปลงแก้ไขแบบตราเพิ่มเติมในปีค.ศ. 1832, 1842 และ 1858 ตามลำดับ ในเดือนกุมภาพันธ์ ค.ศ. 1869, ได้ยกเลิกการใช้ตราแผ่นดิน ภายหลังจากการลดสถานะจากราชอาณาจักรเป็นเขตการปกครองระดับจังหวัดที่ได้ปลี่ยนชื่อเป็นดินแดนวิสวา.
พัฒนาการ

ตราแผ่นดินของโปแลนด์ (สมัยเครือจักรภพ)
ตราแผ่นดินของจักรวรรดิรัสเซีย (นกอินทรีสองหัว)
จุลลัญจกรของคองเกรสโปแลนด์ (1822–1832)
ภาพวาดจากปี 1842
ภาพวาดจากปี 1907
ดูเพิ่ม

ธงชาติคองเกรสโปแลนด์
โบเช โคสโปลสกี
แหล่งข้อมูลอื่น

แม่แบบ:โครงตราแผ่นดิน
นัมพี นารายณัน

| นัมพี นารายณัน |
| --- | --- |
นารายณันเมื่อปี 2017
เกิด:  (1941-12-12) 12 ธันวาคม ค.ศ. 1941 (82 ปี) นครโกยิล, ตรวันกอร์, บริติชราช (ปัจจุบันอยู่ในรัฐทมิฬนาฑู)
การศึกษา: มหาวิทยาลัยปรินซ์ตัน (MSE) วิทยาลัยวิศวกรรมศาสตร์ตอยาคาราชัร
อาชีพ: วิศวกรอากาศยานและอวกาศ
รางวัล: ปัทมภูษาน (2019)
นัมพี นารายณัน (อักษรโรมัน: Nambi Narayanan; เกิด 12 ธันวาคม 1941) เป็นวิศวกรแอโรสเปซที่ทำงานให้กับองค์การวิจัยอวกาศอินเดีย (ISRO) และมีบทบาทมากต่อกิจการอวกาศของอินเดีย ในฐานะผู้พัฒนาเครื่องยนต์จรวดวิกาส ที่ใช้ในดาวเทียม PSLV แรกที่อินเดียส่งขึ้นสู่อวกาศ ในฐานะบุคลากรอาวุโสประจำองค์การวิจัยอวกาศอินเดีย (ISRO) เขาประจำอยู่ที่ภาคครายโอเจนิกส์ ในปี 2019 เขาได้รับเครื่องเกียรติยศ ปัทภูษาน จากรัฐบาลอินเดีย
ในผี 1994 เขาถูกควบคุมตัวและทรมานอย่างหนักหลังถูกกล่างหาว่ามีส่วนร่วมในกรณีจารกรรมข้อมูล ที่ซึ่งในภายหลังพบว่าเขาไม่มีความผิดจริงตามที่ถูกกล่าวหา โดยสำนักข่าวกรองกลาง (CBI) เป็นผู้ออกมายืนยันในปี 1996 และมีศาลสูงสุดอินเดียเป็นผู้ออกคำสั่งให้รัฐบาลรัฐเกรละสิ้นสุดการตรวจสอบ และในปี 2018 ศาลสูงสุดอินเดียภายใต้ทีปัก มิสรา มอบเงินชดเชยจำนวน 50,00,000 รูปี (US$70,000) และรัฐบาลรัฐเกรละมอบเงินชดเชยจริงที่ 1.3 กรอร์ รูปี (~US$183,000)
นัมมู

นัมมู (Nammu) คือมหาเทพีของชาวสุเมเรียน เป็นเทพีแห่งน้ำ ถือเป็นเทพผู้ให้กำเนิดทุกสิ่ง ในตำนานเล่าว่า มีสิ่งมีชีวิตเกิดขึ้นมากมายในจักรวาลนี้ ไร้ระเบียบ กฎเกณฑ์ เหล่าเทพก็เลยต้องการให้มีมนุษย์มาควบคุมให้เกิดระเบียบ เหล่าเทพต้องการให้เทพเจ้าเอนกิ เทพแห่งปัญญาเป็นผู้สร้าง แต่เทพเจ้าเอนกิหลับอยู่ เทพเจ้านัมมูจึงปลุกและ ขอร้อง จึงเกิดมาเป็นมนุษย์ขึ้น มหาเทพีนัมมู มีโอรสและธิดาสององค์คือ เทพอัน เทพแห่งสวรรค์ และ เทพีคิ เทพีแห่งแผ่นดิน
นิสสัน เซฟิโร่

| นิสสัน เซฟิโร่ |
| --- | --- |

ภาพรวม
บริษัทผู้ผลิต: นิสสัน
เริ่มผลิตเมื่อ: พ.ศ. 2531 - 2546
ตัวถังและช่วงล่าง
ประเภท: รถยนต์นั่งขนาดกลาง (Mid-Size Car)
รูปแบบตัวถัง: ซีดาน 4 ประตู สเตชันวากอน 5 ประตู
รุ่นที่คล้ายกัน: โตโยต้า คัมรี่ โตโยต้า โคโรน่า ฮอนด้า แอคคอร์ด มิตซูบิชิ กาแลนต์ มาสด้า 6 ฮุนได โซนาต้า โฟล์กสวาเกน พาสสาต ซูบารุ เลกาซี ฟอร์ด ทอรัส คาดิแลค ซีทีเอส เมอร์คิวรี มิลาน
ระยะเหตุการณ์
รุ่นก่อนหน้า: นิสสัน ลอเริล นิสสัน ไวโอเลต นิสสัน บลูเบิร์ด
รุ่นต่อไป: นิสสัน เทียน่า นิสสัน อัลติมา(สหรัฐอเมริกา และ ตะวันออกกลาง)
นิสสัน เซฟิโร่ (Nissan Cefiro) เป็นรถยนต์นั่งขนาดกลางที่ถูกผลิตโดยนิสสัน มีคุณลักษณะและจุดประสงค์คล้ายคลึง โตโยต้า คัมรี่, ฮอนด้า แอคคอร์ด, มิตซูบิชิ กาแลนต์ และมาสด้า คาเพลลา มีการผลิตระหว่าง พ.ศ. 2531-2546 เป็นเวลา 15 ปี เดิมทีนั้น เซฟิโร่ถูกออกแบบมาให้เป็นรถยนต์นั่งสำหรับกลุ่มคนทำงานในประเทศญี่ปุ่นเท่านั้น และไม่เน้นการส่งออก แต่กลับได้รับความนิยมจากต่างประเทศมากกว่าในประเทศญี่ปุ่น เซฟิโร่มีวิวัฒนาการตามช่วงเวลาได้ 3 Generation (3 โฉม) ก่อนที่นิสสันจะเปลี่ยนชื่อตระกูลเป็น เทียน่า (Teana) ซึ่งยังมีขายอยู่จนถึงในปัจจุบัน
Generation ที่ 1 (พ.ศ. 2531-2539)

เซฟิโร่โฉมที่ 1 หรือ A31 ซีรีส์ นั้น ขายในญี่ปุ่นในช่วง พ.ศ. 2531-2537 โดยการออกแบบช่วงล่างจนถึงห้องโดยสาร ได้ยืมจากรุ่นนิสสัน สกายไลน์ (skyline) ที่เน้นห้องเครื่องมากกว่าห้องโดยสารถึงแม้จะเป็นรถซีดานขนาดใหญ่ แต่ห้องโดยสารนั้นไม่ได้ใหญ่อย่างที่คิด เพราะออกแบบมาในแนวรถสปอร์ต ในประเทศไทย เซฟิโร่โฉมนี้ขายระหว่าง พ.ศ. 2533-2539 โดยการขายล่าช้ากว่าที่ประเทศญี่ปุ่น เป็นรถยนต์ Nissan ที่สร้างตำนานให้วงการยานยนต์ไทยก่อนจะนำมาขึ้นสายการประกอบ เพราะ A31 เดิมเป็นรถสำหรับชาวญี่ปุ่นเท่านั้น แต่เมื่อทีมงานของ สยามกลการ(นิสสันในตอนนั้น) ได้เห็นรูปโฉมโนมพรรณแล้วจึงคิดที่จะนำมันมาประกอบขายในไทยให้ได้ จึงต้องไปต่อสู้กับบริษัทแม่ในการนำเทคโนโลยีของรถรุ่นนี้ที่ญี่ปุ่นมาขายในเมืองไทยให้ได้ ในครั้งแรกที่เปิดตัวมีราคากว่า 1,000,000 บาท แพงกว่าคู่แข่งญี่ปุ่นด้วยกันทั้งโตโยต้า โคโรน่า ฮอนด้า แอคคอร์ด มิตซูบิชิ กาแลนต์ และมาสด้า 626 จนกระทั่งต่อมาในช่วงปรับโครงสร้างภาษีรถยนต์ใหม่เหลือเพียง 700,000 บาทกว่าๆ มีจุดเด่นตรงที่การนำเทคโนโลยีใหม่ๆ (ในสมัยนั้น)มาลงในรถ เช่น ระบบการเปิดไฟหน้า และควบคุมแสงหน้าปัดอัตโนมัติ โดยมีตัวรับแสงคอยจับปริมาณแสง และส่งข้อมูลไปที่ระบบอัตโนมัติ ซึ่งเมื่อมืดลง ไฟจะสว่างขึ้นโดยอัตโนมัติ ระบบจับสภาพพื้นถนน เป็นต้น
นอกจากนี้เซฟิโร่โฉมนี้ยังเป็นรถญี่ปุ่นรุ่นแรกที่มีการใช้เกียร์ระบบอัตโนมัติ 5 สปีด (ในปัจจุบัน รถญี่ปุ่นบางรุ่น ยังใช้เกียร์อัตโนมัติแบบ 4 สปีดอยู่ ไม่ใช่ 5 สปีด) และนอกจากนี้ยังได้ออกแบบผสมผสานความเป็นรถสปอร์ตเข้าไปด้วย ห้องโดยสารจึงมีขนาดเล็ก
หลังจากที่ยกเลิกการผลิตไปแล้วนั้น A31 ยังคงได้รับความนิยมมากมาย รวมทั้งในประเทศไทยด้วย เนื่องมาจากเป็นรถขับหลังที่มีรูปทรงสปอร์ต ทันสมัยที่สุดรุ่นหนึ่ง และที่สำคัญคือ มีราคาที่ถูกลงมากเมื่อเทียบกับรถในระดับเดียวกัน ซึ่งรถรุ่นนี้สามารถเทียบกับรถยุโรปหลายๆ รุ่นได้สบายๆ
นอกจากนี้กลุ่มวัยรุ่นและค่ายรถแข่งต่างๆ ที่นิยมรถรุ่นนี้เพราะว่ามันเป็นรถขับเคลื่อนล้อหลัง ซึ่งสามารถนำมาใช้สำหรับการแข่งขันยอดนิยมอย่าง Drift ได้ เนื่องจากรถขับเคลื่อนล้อหลังรุ่นอื่นๆ จะเป็นรถที่มีราคาแพงหลายเท่าตัว Cefiro A31 จึงเป็นตัวเลือกแรกๆ สำหรับกีฬาชนิดนี้
นอกจากการแข่งดริฟท์แล้ว ยังนิยมใช้ในการแข่งขัน Drag ด้วย เนื่องจาก A31 มีห้องเครื่องขนาดใหญ่ สามารถวางเครื่อง 6 สูบแถวเรียงหรือเครื่องแบบ V8 ได้อย่างสบายๆ และรถรุ่นนี้มีบุคคลในวงการบันเทิงของไทยที่มีชื่อเสียงเคยเป็นเจ้าของมากมาย เช่น ปัญญา นิรันดร์กุล พิธีกรและประธานกรรมการของเวิร์คพอยท์ เอ็นเทอร์เทนเมนท์,จินตหรา สุขพัฒน์ และวรุฒ วรธรรม ซึ่งเคยมีข่าวว่าขับรถไปหยุดกลางสี่แยก แล้วหลับคารถจนเจ้าหน้าที่ต้องทุบกระจกช่วยปลุก และยังอยู่ในใจของนักโจรกรรมรถยนต์ เนื่องจากรูปทรงสวยบาดตา และบางคนชอบพูดติดตลกว่ามักจะถอดเอาโซนาร์ไปติดเรือประมง ทั้งที่จริงๆ แล้วเป็นระบบอ่านสภาพพื้นถนนและปรับช่วงล่างให้นุ่ม-แข็งตามสภาพถนนต่างหาก
Generation ที่ 2 (พ.ศ. 2538-2541)

โฉมที่ 2 หรือ A32 ซีรีส์ นิสสันออกแบบมาเพื่อการขายในประเทศเท่านั้นเช่นเดิม และก็ได้รับความนิยมจากต่างประเทศเหมือนเดิมอีกครั้ง โฉมนี้ มีความเป็นรถสปอร์ตน้อยลง แต่เน้นความเป็นรถหรูสำหรับครอบครัวมากขึ้น และนอกจากนี้ เซฟิโร่โฉมที่ 2 นี้ ยังเปลี่ยนมาใช้ระบบขับเคลื่อนล้อหน้าแล้ว แต่เซฟิโร่ A32 ไม่ได้รับความนิยมในญี่ปุ่นมากนัก เนื่องจากออกมาในช่วงที่ญี่ปุ่นประสบปัญหาด้านเศรษฐกิจพอดี และนิสสันเองก็เริ่มขาดทุนสะสมต่อเนื่องมาเรื่อยๆ ก่อนที่ Carlos Ghosn จะเข้ามาบริหารบริษัทในปี พ.ศ. 2542 จนกระทั่งต้องมีการทำตัวถังสเตชันวากอน 5 ประตูออกมาขายได้ระดับหนึ่งเท่านั้น แล้วก็เลิกไปในที่สุด
เซฟิโร่โฉมนี้ ถึงจะขายในญี่ปุ่นในช่วง พ.ศ. 2538-2541 แต่ในไทยนั้นขายในช่วง พ.ศ. 2539-2544 เป็นรุ่นที่มีการปรับโฉมบ่อยมาก
Generation ที่ 3 (พ.ศ. 2542-2546)

โฉมที่ 3 หรือ A33 ซีรีส์ มีตัวถังรถใหญ่ขึ้นจากโฉมก่อน เริ่มมีการนำความเป็นรถสปอร์ตบางส่วนกลับมา แต่ก็ไม่มากเท่าโฉมแรก ในเมืองไทย โฉมนี้ขายระหว่าง พ.ศ. 2544-2547 ซึ่งล่าช้ากว่าประเทศญี่ปุ่นเช่นเคย เนื่องจากความขัดแย้งระหว่างนิสสันและสยามกลการ จึงมีอายุการตลาดสั้นเพียง 3 ปีเท่านั้น ก่อนที่นิสสันจะเปลี่ยนชื่อตระกูลเป็น เทียน่า(Teana)
แหล่งข้อมูลอื่น

เว็บไซต์นิสสันประเทศไทย
นิสสัน เซฟิโร่ โฉมที่ 1
นิสสัน เซฟิโร่ โฉมที่ 2
นิสสัน เซฟิโร่ โฉมที่ 3
ตุ๊ดตู่ (แก้ความกำกวม)

ตุ๊ดตู่ อาจหมายถึง
ตุ๊ดตู่ สัตว์เลื้อยคลานจำพวกเหี้ยและตะกวด (Varanidae)
ตุ๊ดตู่ (ปลา) (Blennioidei) ปลาทะเลขนาดเล็กจำพวกหนึ่ง พบอยู่ก้นทะเลตามแนวปะการังและกองหิน
ตุ๊ดตู่ (อุปกรณ์) อุปกรณ์สำนักงานสำหรับเจาะรูกระดาษ
เป็นอีกชื่อหนึ่งของแมลงช้าง (Myrmeleontidae)
ศัพท์สแลง หมายถึง กะเทย
ประเทศมองโกเลียในพาราลิมปิก 2014

ประเทศมองโกเลีย เข้าร่วมแข่งขันพาราลิมปิกฤดูหนาว 2014 ที่กรุงลอนดอน สหราชอาณาจักร ระหว่างวันที่ 7 ถึง 16 มีนาคม พ.ศ. 2557
สกีข้ามประเทศ

| นักกีฬา | รายการ | รอบคัดเลือก> เวลาจริง | รอบคัดเลือก> ผล | รอบคัดเลือก> ลำดับที่ | รอบรองชนะเลิศ> ผล | รอบรองชนะเลิศ> ลำดับที่ | รอบชนะเลิศ> เวลาจริง | รอบชนะเลิศ> ผล | รอบชนะเลิศ> ลำดับที่ |
| --- | --- | --- | --- | --- | --- | --- | --- | --- | --- |
| Ganbold Batmunkh | 1km sprint classic, standing | 4:37.76 | 4:26.65 | 25 | ไม่มีคุณสมบัติ | ไม่มีคุณสมบัติ | ไม่มีคุณสมบัติ | ไม่มีคุณสมบัติ | ไม่มีคุณสมบัติ |
| Ganbold Batmunkh | 10km free, standing |  |  |  |  |  | 31:42.8 | 30:26.7 | 31 |
| Ganbold Batmunkh | 20km, standing |  |  |  |  |  | 1:11:08.3 | 1:04:01.5 | 14 |
ธนวิช วงศ์สุวรรณ

| ศักดิ์สุวรรณ วงศ์สุวรรณ |
| --- | --- |
เกิด: 2 ตุลาคม พ.ศ. 2527 (40 ปี) ภูมิลำเนา จังหวัดกรุงเทพมหานคร ประเทศไทย ธนวิช วงศ์สุวรรณ
ส่วนสูง: 170 เซนติเมตร
อาชีพ: นักแสดง
ปีที่แสดง: (2553 - ปัจจุบัน)
ผลงานเด่น: ปอม วูซูจากภาพยนตร์โคตรสู้ โคตรโส (2553) สะท้านจากละครลูกผู้ชายพันธุ์ดี (2557) มารจิ้งจอกจากละครยอดมนุษย์ดาบเทวดา (2558) คุงจากละครขุนกระทิง (2559)เสือดำจากละครยึดฟ้าหาพิกัดรัก (2560) หมวดอดิศักดิ์จากละครเล็บครุฑ(2561)
สังกัด: นักแสดงตัวประกอบสตั๊นท์แมน ช่อง 7 เอชดี (2557 - ปัจจุบัน)
ศักดิ์สุวรรณ วงศ์สุวรรณ ชื่อเดิม ธนวิช วงศ์สุวรรณ ชื่อเล่น ปอม เกิดเมื่อวันที่ 2 ตุลาคม พ.ศ. 2527 เป็นนักแสดงชาวไทย โดยมากแสดงคิวบู๊ เกิดที่กรุงเทพมหานคร ภายหลังจบการศึกษาโรงเรียนมัธยมที่โรงเรียนทวีธาภิเศก ชั้นมัธยมศึกษาชั้นปีที่ 6 และต่อมาเขาจบการศึกษาระดับปริญญาตรีที่มหาวิทยาลัยราชภัฏบ้านสมเด็จเจ้าพระยา
เริ่มเข้าวงการบันเทิงเขาเป็นนักแสดงตัวประกอบสตั๊นแมน ภายหลังเขามีผลภาพยนตร์และมีผลงานละครทางช่อง 7 เอชดี มีผลงานแสดงภาพยนตร์เรื่อง โคตรสู้ โคตรโส ของ พันนา ฤทธิไกร แสดงในภาพยนตร์ต่างประเทศ อาทิ Dragon Wolf (รับบท Rahu) ซีรีส์ ขวัญผวา เวอร์ชันจีน (รับบท อาเป้า/พี่ยอด), ภาพยนตร์แคนาดาเรื่อง She Has a Name (รับบท ชัย) แสดงละครไทยเรื่อง ลูกผู้ชายพันธุ์ดี ซีซั่น 1-2 (รับบท สะท้าน), เนตรนาคราช (รับบท ซามูใบ้), ยอดมนุษย์ดาบเทวดา (รับบท มารจิ้งจอก), ขุนกระทิง (รับบท คุง), เพชรตัดเพชร (รับบท วัตร), สาปดอกสร้อย (รับบท คม), มือเหนือเมฆ (รับบท ปอม), ยึดฟ้าหาพิกัดรัก (รับบท เสือดำ) ฯลฯ
ปี 2561 แสดงในละครบู๊เรื่อง เล็บครุฑ ของค่ายไนน์บีเวอร์ฟิล์ม รับบทเป็น ร.ต.ต.อดิศักดิ์ ต่อมาแสดงเรื่อง เชิง ชาย ชาญ (รับบท ทองแดง) และ เจ้าสาวจำยอม
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี | เรื่อง | บทบาท |
| --- | --- | --- |
| 2557 | ลูกผู้ชายพันธ์ดี | สะท้าน |
| 2557 | เนตรนาคราช | ซามู (ใบ้) |
| 2558 | ยอดมนุษย์ดาบเทวดา | มารจิ้งจอก |
| 2559 | ขุนกระทิง | คุง |
| 2559 | เพชรตัดเพชร | วัตร |
| 2559 | สาปดอกสร้อย | คม |
| 2560 | มือเหนือเมฆ | ปอม |
| 2560 | ยึดฟ้าหาพิกัดรัก | เสือดำ |
| 2561 | เล็บครุฑ | หมวดอดิศักดิ์ |
| 2561 | เชิงชายชาญ | ทองแดง |
| 2561 | เจ้าสาวจำยอม | ปอม |
| 2562 | กุหลาบเกราะเพชร | ชัช |
| 2563 | สะใภ้อิมพอร์ต | สมคิด |
ละครโทรทัศน์ทั้งหมดด้านล่างนี้ออกอากาศทาง ช่องวัน 31
| ปี | เรื่อง | บทบาท |
| --- | --- | --- |
| 2566 | ข้าวเหนียวทองคำ | โจ๊ก |
ผลงาน > ซีรีส์

| ปี | เรื่อง | บทบาท |
| --- | --- | --- |
| 2566 | ตรวนธรณี Chains Of Heart |  |
ผลงาน > ภาพยนตร์

(2553) โคตรสู้ โคตรโส
(2557) Dragon wolf
(2558) ซีรีส์ขวัญผวา เวอร์ชันจีน
แหล่งข้อมูลอื่น

ธนวิช วงศ์สุวรรณ ที่อินสตาแกรม
ธนวิช วงศ์สุวรรณ ธนวิช วงศ์สุวรรณ ที่เฟซบุ๊ก
นกกระเรียนกู่

| นกกระเรียนกู่ |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Gruiformes
วงศ์:: Gruidae
สกุล:: Grus
สปีชีส์:: G.  americana
ชื่อทวินาม
Grus americana (Linnaeus, 1758)


แผนที่การกระจายพันธุ์ของนกกระเรียนกู่ (1995) ฟ้า: ผสมพันธุ์, เทา: ฤดูร้อน, เขียว: ทั้งปี,ส้ม:ฤดูหนาว
นกกระเรียนกู่ (Whooping Crane) เป็นนกที่สูงที่สุดในทวีปอเมริกาเหนือ เป็นนกกระเรียนที่กำลังจะสูญพันธุ์ ชื่อนกกระเรียนกู่จากเสียงกู่ร้องของนก เป็นนกกระเรียนหนึ่งในสองชนิดที่พบในอเมริกาเหนือ อีกชนิดคือนกกระเรียนเนินทราย มีอายุ 22-24 ปีในธรรมชาติ ปัจจุบันคาดว่ามีเหลืออยู่ประมาณ 250 ตัว
ลักษณะ

นกกระเรียนกู่เมื่อโตเต็มที่มีขนสีขาว มงกุฎแดง ปากยาวแหลม สีเข้ม ปลายปีกสีดำ มองเห็นได้ชัดเวลาบิน ลูกนกมีสีน้ำตาลจาง ขณะบินจะเหยียดคอตรงไปข้างหน้า ขายาวสีเข้มจะเหยียดไปด้านหลัง นกกระเรียนกู่สูงเกือบ 1.5 ม. ช่วงปีกกว้าง 2.3 ม.เพศผู้หนักโดยเฉลี่ย 7 กก.ขณะที่เพศเมียหนักประมาณ 6 กก.
แหล่งข้อมูลอื่น

BirdLife Species Factsheet.
ARKive - images and movies of the Whooping Crane (Grus americana) เก็บถาวร 2006-05-06 ที่ เวย์แบ็กแมชชีน
International Crane Foundation's Whooping Crane page เก็บถาวร 2006-12-12 ที่ เวย์แบ็กแมชชีน Breeds Whooping Cranes for reintroduction projects and is a research center for all of the world's cranes.
Patuxent Wildlife Research Center เก็บถาวร 2003-11-26 ที่ เวย์แบ็กแมชชีน  The largest captive breeding population is housed here. They breed and train the young for release into the wild
Whooping Crane Eastern Partnership  This group overseeing the EMP reintroduction efforts
Operation Migration  This group trains and leads the cranes from Wisconsin to Florida using ultralight aircraft
Journey North เก็บถาวร 2010-07-28 ที่ เวย์แบ็กแมชชีน   A website for teachers and children that follows the migrations of many species including the Whooping Crane
Environment Canada เก็บถาวร 2003-12-02 ที่ เวย์แบ็กแมชชีน  Western Migatory Population, Whooping Crane Information
Crane World เก็บถาวร 2006-05-09 ที่ เวย์แบ็กแมชชีน   The use of artificial vocal communication in training the Whoopers to follow the aircraft
The Nature Conservancy เก็บถาวร 2010-05-29 ที่ เวย์แบ็กแมชชีน works to protect habitat for the Whooping Crane
World Wildlife Fund เก็บถาวร 2008-03-29 ที่ เวย์แบ็กแมชชีน Works to protect the Whooping Crane and all endangered species.
Three White Cranes, Two Flyways, One World เก็บถาวร 2008-10-16 ที่ เวย์แบ็กแมชชีน An educational website that links schools along the eastern Whooping Crane flyway in the USA with schools along the eastern flyways of the Siberian and Red-crowned Cranes in Russia and China.
บาเบลดาออบ

ชายหาดใกล้เมเลเกอ็อก
บาเบลดาออบ (Babeldaob) หรือ บาเบลทูอาป (Babelthuap) เป็นเกาะที่ใหญ่ที่สุดของประเทศปาเลา ตั้งอยู่ทางทิศตะวันตกของหมู่เกาะแคโรไลน์ และเป็นเกาะใหญ่เป็นอันดับ 2 ของไมโครนีเซียในภูมิภาคโอเชียเนีย เมืองหลวงของประเทศปาเลา คือ เงรุลมุด ตั้งอยู่บนเกาะนี้ของรัฐเมเลเกอ็อก
บาเบลดาออบเป็นหนึ่งในเกาะที่ด้อยพัฒนาที่สุดในมหาสมุทรแปซิฟิก เกาะมีพื้นที่ 331 km2 (128 sq mi) คิดเป็น 70% ของพื้นที่ประเทศปาเลา เกาะมีประชากรคิดเป็น 30% ของประชากรประเทศ มีประชากรอยู่อาศัยราว 6,000 คน
ประเทศมองโกเลียในเอเชียนเกมส์ 2006

ประเทศมองโกเลีย เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา [[ประเทศกาตาร์] ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศมองโกเลีย ส่งนักกีฬา  คน เพื่อแข่งขัน  กีฬา ผลการแข่งขันครั้งนี้ประเทศมองโกเลียได้รับ 2 เหรียญทอง 5 เหรียญเงิน และ 8 เหรียญทองแดง รวมทั้งหมด 15 เหรียญ